5 แกนนำ วิ่งไล่ลุงเชียงราย รับทราบข้อหาไม่แจ้งชุมนุม
5 แกนนำ วิ่งไล่ลุงเชียงราย รับทราบข้อหาไม่แจ้งชุมนุม เตรียมส่งฟ้องศาลภายใน 30 วันผู้สื่อข่าวรายงานว่า เมื่อเวลา 15.00 น. วันที่ 13 ก.พ.63 ที่ สภ.เมืองเชียงราย นายเอกรัฐ มัชฌิมา อายุ 20 ปี นายนิรุตติ์ แก้วกันทา อายุ 19 ปี นายกฤตตฤณ สุขสมบูรณ์ อายุ 30 ปี นายภัทรกฤต ดวงสนิท อายุ 32 ปี และ น.ส.นรินนิราน์ แสงขาม อายุ 29 ปี ชาวจังหวัดเชียงราย 5 แกนนำ วิ่งไล่ลุงเชียงรายเข้ามอบตัวกับ ร.ต.อ.ศรีเดช สุวรรณ์ รอง สว.(สอบสวน) สภ.เมืองเชียงราย ตามหมายเรียกในข้อหา ร่วมกันประสงค์จะจัดการชุมนุมสาธารณะ ไม่แจ้งการชุมนุมต่อผู้รับแจ้งก่อนการชุมนุมไม่น้อยกว่า 24 ชั่วโมง ซึ่งหมายเรียกแจ้งให้ไปพบพนักงานสอบสวนในวันที่ 31 ม.ค.63 แต่มีการขอเลื่อนเป็นวันนี้ 13 ก.พ.63 ภายหลังการสอบสวนเจ้าหน้าตำรวจที่จะส่งฟ้องศาลภายใน 30 วันสำหรับการจัดกิจกรรม วิ่งไล่ลุง เมื่อวันที่ 12 ม.ค.63 เครือข่ายแกนนำในเชียงรายได้ยื่นเรื่องขอจัดที่ลานพระบรมรูป ร.5 (ศาลากลางหลังเก่า) แต่ทางเจ้าหน้าที่ตำรวจ สภ.เมืองเชียงราย ไม่อนุญาต เนื่องจากเป็นเส้นทางรับเสด็จฯ จึงย้ายไปที่สวนสาธารณะพัทยาน้อย โดยไม่ได้ขออนุญาตใหม่.
5 แกนนำ วิ่งไล่ลุงเชียงราย รับทราบข้อหาไม่แจ้งชุมนุม เตรียมส่งฟ้องศาลภายใน 30 วัน
วิ่งไล่ลุง,วิ่งไล่ลุงเชียงราย,รับทราบข้อหา,ไม่แจ้งชุมนุม,ชุมนุม,สภ.เมืองเชียงราย,รับเสด็จ,ข่าวทั่วไป